เคยเดินเหยียบตะปูตอนอายุ11 12ปีเเล้วฉีดยาไปเเล้วล่าสุดโดนตะปูขูดถลอกต้องไปฉีดยาไหมครับตอนนี้อายุ19ปี
สวัสดีค่ะ หากในสมัยเป็นเด็กทารกและเด็กเล็ก ได้รับวัคซีนครบตามกำหนดอายุ (ในเด็กเล็กจะเป็นวัคซีนรวมป้องกัน คอตีบ ไอกรน บาดทะยักและอื่นๆ ) และได้เคยฉีดวัคซีนบาดทะยักกระตุ้นไปล่าสุดเมื่ออายุ 11-12 ปี เมื่อเกิดบาดแผลจากการโดนตะปูขูดในครั้งนี้ หากเป็นบาดแผลถลอกขนาดเล็ก ก็ยังไม่จำเป็นต้องฉีดวัคซีนกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้ค่ะแต่หากในสมัยเป็นเด็กทารกและเด็กเล็ก ไม่มีประวัติการได้วัคซีนที่ชัดเจน และการฉีดวัคซีนไปเมื่อ 7-8 ปีก่อน ไม่ได้ฉีดครบ 3 เข็ม เมื่อเกิดบาดแผลในครั้งนี้ ก็ควรไปฉีดวัคซีนค่ะ โดยควรฉีดให้ครบ 3 เข็มตามกำหนดนัด